ไฟแนนซ์ทูเดย์
...ปีนี้ประชุมผู้ถือหุ้นหลายธนาคารต้องมีเซอร์ไพรส์ เพราะเห็นรายชื่อกรรมการแบงก์แต่ละคนบอกได้เลยว่าสะแด่วแห้ว ยกตัวอย่างเป็นน้ำจิ้มแต่แบงก์ร้อยปี ไทยพาณิชย์ แต่งตั้ง &#8220;บิ๊กอู๋พล.ต.อ.อดุลย์ แสงสิงแก้ว&#8221; ผู้บัญชาการตำรวจแห่งชาติ (ผบ.ตร.) ที่เพิ่งก้าวขึ้นเก้าอี้ ผบ.ตร.คนที่ 9 เมื่อปลายปีก่อน มาเป็นกรรมการใหม่
4 มี.ค. 2556

...ปีนี้ประชุมผู้ถือหุ้นหลายธนาคารต้องมีเซอร์ไพรส์ เพราะเห็นรายชื่อกรรมการแบงก์แต่ละคนบอกได้เลยว่าสะแด่วแห้ว ยกตัวอย่างเป็นน้ำจิ้มแต่แบงก์ร้อยปี ไทยพาณิชย์ แต่งตั้ง “บิ๊กอู๋พล.ต.อ.อดุลย์ แสงสิงแก้ว” ผู้บัญชาการตำรวจแห่งชาติ (ผบ.ตร.) ที่เพิ่งก้าวขึ้นเก้าอี้ ผบ.ตร.คนที่ 9 เมื่อปลายปีก่อน มาเป็นกรรมการใหม่
หลายคนคงสงสัยว่า ตั้ง ผบ.ตร.มาเป็นกรรมการธนาคาร จะเหมาะหรือเปล่า ช.ชดา เดาเอาฮาว่า มี ผบ.ตร.มานั่งในแบงก์ ก็หวังจะจับโจรอิเล็กทรอนิกส์ที่แอบอ้างเป็นแบงก์หลอกเงินชาวบ้าน หรือพวกหัวหมอจะเบี้ยวหนี้หรือเปล่าค้า 
...สถิตย์ ลิ่มพงศ์พันธุ์ ประธานกรรมการธนาคารกรุงไทย เปิดใจว่า ช่วงนี้อยากหยุดพักงานไว้ชั่วคราว อยากทำงานเพื่อสังคมบ้าง โดยเฉพาะงานด้านวิชาการนี้ของถนัด ตอนนี้ยังนั่งทำงานที่แบงก์ต่อจนกว่าจะประชุมผู้ถือหุ้นแบงก์กรุงไทยในเดือน เม.ย.
...เบื้องลึกเบื้องหลัง การเปลี่ยนตัวกรรมการผู้อาวุโสของธนาคารกสิกรไทย มีเบื้องหลังมาจากการออกไปโรดโชว์ของธนาคาร จะถูกสอบถามเรื่องของกรรมการธนาคารว่ามีอายุเกิน 73 ปีหลายคน จะเป็นความเสี่ยงของธนาคารหรือเปล่า ทำให้ บัณฑูร ล่ำซำ ต้องนั่งควบตำแหน่งประธานกรรมการ และประธานกรรมการบริหารเอง 
...ส่วนบอร์ดแบงก์กรุงเทพนั้น ไม่ต้องพูดถึงอาวุโสและอายุ ต่อให้สูงวัยแค่ไหนผู้ถือหุ้นก็เต็มใจให้นั่งในบอร์ด ไปไล่ดูชื่อกรรมการแต่ละท่านคอนเนกชันมหากาฬทั้งนั้น ด้านความรู้ ความเชี่ยวชาญเฉพาะด้านไม่ต้องพูดถึง 
...คนนี้สิของจริง “ชายก้อวิรไท สันติประภพ” หลังจากหันหลัง บ๊าย บาย งานในตลาดหลักทรัพย์ เดินทางแสวงบุญในที่ต่างๆ ก็ยังมีคนเห็นความสามารถ “ทุนธนชาต” ดึงตัวมาเป็นกรรมการอิสระ แว่วว่าเป็นบุคคลภายนอกที่คณะกรรมการสรรหาเสนอชื่อ ก็ของเขาดีจริงไม่ต้องอิงการเมือง 
...สมบูรณ์ ครบธีรนนท์ ผู้จัดการวีซ่าอินเตอร์เนชั่นแนลประจำประเทศพม่าและไทย บินไปบินมาระหว่างไทยและพม่า เพื่อทำภารกิจขยายร้านค้าที่รับบัตรวีซ่าให้มากขึ้น ตอนนี้มีร้านค้ารับบัตรเครดิตไม่กี่แห่ง และล้วนเป็นของนักลงทุนไทยทั้งสิ้น 
...พนักงานเอสเอ็มอีแบงก์ช่วงนี้ต่างขวัญแขวน ไม่เป็นอันทำงานทำการ เพราะกลัวว่าจะโดนยุบธนาคารไปควบรวมธนาคารอื่น 
แต่ก็น่าแปลกที่ฝ่ายบริหารมีคำสั่งให้พนักงานเร่งปล่อยสินเชื่อ ดูไปคล้ายกับจะเป็นแผนฟื้นฟูที่จะลดเอ็นพีแอลลง ด้วยวิธีให้สินเชื่อขยายตัว หนี้เสียที่คิดเป็นสัดส่วนต่อสินเชื่อก็จะลดลงไปโดยปริยาย